Старозагорският административен съд ……….…….………..…..……………………… На осемнадесети декември ………………………....…… Година две хиляди и осма В закрито заседание в следния състав:
Секретар ………………………………..……..…………..……………………………… Като разгледа докладваното от ……..………..……. съдията П. П. частно административно наказателно дело номер 445 по описа за две хиляди и осма година:
Производството по делото е по чл.229 и сл. от Административно-процесуалния кодекс /АПК/, във вр. с чл.63, ал.1 от Закона за административните нарушения и наказания /ЗАНН/ образувано по частната жалба на Агенция за държавна финансова инспекция против определение от 13.11.2008г. по АНД №786/2008г. по описа на Казанлъшкия районен съд, с което производството по делото е прекратено.
Ответникът по частната жалба К.И.Й. не взема становище.
Предмет на жалбата пред районния съд е било Наказателно постановление №11010172/18.06.2008г. на Агенция за държавна финансова инспекция, с което на К.Й. е наложена глоба в размер на 200 лева за нарушение на чл.61, ал.1, т.VІ., б.”Б” от Наредба №15 за реда за придобиване, управление и разпореждане с общинско имущество на Общински съвет Казанлък. Получено е писмо №3519/05.11.2008г. на Районна прокуратура Казанлък, съгласно което е образувано досъдебно производство срещу Й. за това, че в качеството си на длъжностно лице е присвоил чужди пари в размер на 3300 лева – престъпление по чл.201, ал.І НК. С обжалваното определение Казанлъшкия районен съд е прекратил производството по делото, приемайки че спрямо жалбоподателя Й. има образувано досъдебно производство за същото деяние, което налага прекратяване на наказателното преследване по административен ред. От правна страна се е основал на разпоредбата на чл.33, ал.1 от ЗАНН.
Съгласно разпоредбата на чл.33, ал.1 ЗАНН, когато за дадено деяние е възбудено наказателно преследване от органите на прокуратурата, административнонаказателно производство не се образува, а съгласно ал.2, когато се установи, че деянието, за което е образувано административнонаказателно производство съставлява престъпление, производството се прекратява, а материалите се изпращат на съответния прокурор. От систематичното място на цитираната норма в глава трета от ЗАНН “производство по установяване на административните нарушения, налагане и изпълнение на административните наказания” следва, че преценката относно образуването, съответно прекратяването на административнонаказателното производство е и изцяло от компетентността на органите по чл.47 ЗАНН, а не на съда и следва да се извършат преди издаване на наказателното постановление. Когато то вече е издадено неговото изменяване, потвърждаване или отмяна могат да бъдат осъществени само в предвидения в чл.59 – 63 ЗАНН процесуален ред. Висящото пред съда производство не е процесуална пречка за наказателното преследване на нарушителя, както и последното не влияе на съдебното обжалване на акта.
Водим от горните мотиви и на основание чл.235, ал.1 АПК, във вр. с чл.63, ал.2 ЗАНН, съдът
ОТМЕНЯ определение от 13.11.2008г. по АНД №786/2008г. по описа на Казанлъшкия районен съд, с което производството по делото е прекратено.